Lav et referat af nedenstående tekst:

Tekst:
Efter de første godt tre kvarter af årets 24-timers-løb i Le Mans står det klart, at Audi med Tom Kristensen ikke vinder løbet på hastighed. De tre Peugeot-biler, som startede løbet klokken 15 fra de tre forreste positioner, kørte med det samme væk fra resten af feltet, hvor Tom Kristensens Audi med startnummer to førte an med Allan McNish i cockpittet. En god nyhed for Audi er dog, at det ser ud til, at Peugeot-bilerne skal bruge mere tid på at tanke, da de to forreste biler var blandt de første i favoritfeltet, der kørte i pit for at fylde benzin på. Hvis den stil holder i resten af løbet betyder det, at Audi kan køre flere omgange på samme mængde benzin som Peugot-bilerne, og det kan muligvis blive en fordel for Tom Kristensen, der jagter sin ottende Le Mans-sejr. /ritzau/

Referat:
Peugeot-bilerne har taget teten fra start ved 24-timers-løbet i Le Mans. Tom Kristensens Audi-vogn følger indtil videre godt med.